หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 28 มี.ค.60
28 มี.ค. 2560

บล.ธนชาต ระบุในบทวิเคราะห์ (28 มี.ค.60) แนะนำหุ้นที่น่าสนใจทางเทคนิคช่วงบ่าย
AAV “ซื้อ” ราคาหุ้นดีดขึ้นต่อหลังพักตัวด้วยแท่งเทียน Rising Three Method ขณะที่ MACD, DI+ ชี้ขึ้นและเส้นค่าเฉลี่ยเริ่มทำ Golden Cross เป็นสัญญาณซื้อเก็งกำไร มีเป้าหมายแรกที่ 6.75 บาท ผ่านได้มีเป้าหมานถัดไปที่ 7.00 บาท
HARN “ซื้อ” ราคาหุ้นฟื้นตัวยกฐานขึ้นกลับมายืนเหนือเส้นค่าเฉลี่ย 1 เดือนได้พร้อมปริมาณการซื้อขายเริ่มสูงขึ้น ขณะที่เครื่องมือ DI+ ตัด DI- ขึ้นสนับสนุนการฟื้นตัว เป็นจังหวะซื้อเก็งกำไร มีแนวต้านแรกที่ 2.68 บาท ผ่านได้มีแนวต้านถัดไปที่ 2.82 บาท
SAMART “ซื้อ” ราคาหุ้นแกว่งตัวยกฐานขึ้นยืนเหนือเส้นค่าเฉลี่ย 3 เดือน ขณะที่ MACD ชี้ขึ้นกลับมาเป็นบวกและ DI+ ตัด ADX ขึ้นอีกครั้ง มีโอกาสฟื้นตัวขึ้นได้ต่อเนื่อง มีแนวต้านแรกที่ 14.80 บาท และถัดไปที่ 15.50 บาท
 